LidanRubinov/Halacha-QA huggingface dataset:
שאלה: ברית מילה ללא מציצת הדם: במידה והמוהל מקיים את הברית ללא פעולת "מציצת הדם" האם זה כשר, והאם מדובר במנהג?
תשובה: הברית כשרה, אך זה לא ר שהוא מזלזל בזה. צריך להתרחק ממוהל כזה.
שאלה: כונן שנשכח מחוץ למכונית: חבר ביקש ממני להעביר כונן מחשב לבית הוריו בדרכי לשבת, אמרתי לו שאני בחזקת שומר חינם. ביום שישי שמתי את הכונן בתא המטען של הרכב עם כל התיקים של המשפחה, כשהגענו לבית ההורים הורדתי את הכונן מתא המטען במטרה להוציא את התיקים עם הבגדים שהיו בפנים, לצערי שכחתי להכניס את הכונן חזרה לתא המטען והוא נשאר על הכביש ונגנב. האם אני חייב בת על הכונן?
תשובה: שומר חינם חייב במקרה שהחפץ נגנב על ידי פשיעה בשמירה. אם כי יש מי שסובר, ששכחה זה אונס ולא פשיעה, הדעה המקובלת היא, ששומר ששכח את החפץ זוהי פשיעה, ולכן, עליך לשלם את מחיר הכונן לחברך. מקורות:חושן משפט רצא',א' חוק לישראל-שומרים, הרב ברוך כהנא,עמוד 205 וחלק ב' עמודים 924-925 הרב ישראל שורץ
שאלה: מהו היחס לקב"ה?: ברצוני לדעת דבר אחד אשר מטריד אותי מאוד איזה יחס צריך להיות לי לקב"ה, האם יחס של אבא אוהב רחמן או לעומת זאת אבא אשר הינו משתמש רק במידת הדין ולא מלפנים ושורת הדין? אשמח לתשובה שתאיר את עיני ועוד אחרים
תשובה: את שואלת שאלה גדולה הדורשת הרחבה רבה. מערכת היחסים בין הקב"ה לבריות הינה עשירה מאד. אי אפשר להשוות אותה לשום מערכת יחסים אחרת. אנו משתמשים בכל מיני משלים בכדי לקרב אל ליבנו חלק מן העושר של הקשר שיש ביננו לבין הקב"ה. אולם תמיד הנמשל במקרה זה הרבה יותר עשיר ומכיל עומק גדול יותר מאשר המשל. לכן אי אפשר לומר שהקשר ביננו לבין הקב"ה הינו קשר של אבא ובן. נכון שזה אחד מן המשלים המרכזיים. אולם יש גם משלים אחרים. אנו מכירים משל של עבד ומלך. כך אנו אומרים בתפלה: סלח לנו אבינו כי חטאנו - מחל לנו מלכנו כי פשענו. מצד מה שאנו בניו אנו מרגישים שהוא סולח לנו ואנו רק חטאנו. אולם מצד מה שהוא המלך שלנו אנו מרגישים שאנו פשענו. ובכל אופן אנו מעיזים לבקש מחילה. הקב"ה הוא מלך אולם הוא מלך רחמן. יש עוד המשלות אחרות. יש מקומות שיש מערכת יחסים שכביכול אנו אחים של הקב"ה. כך מבארים המפרשים על הפסוק "למען אחי ורעי" תלמידי חכמים נקראים אחיו של הקב"ה. יש גם מקום אחד שכביכול אנו נחשבים בבחינת אמא. הדברים הינם מחודשים ודורשים העמקה. אולם ודאי שהמשלים המרכזיים זה יחס בן ויחס של עבד ומלך. השורש לכך הוא משום שצריך גם קשר של אהבה וגם קשר של יראה. האהבה שלנו לקב"ה אינה דומה ממש לאהבת אב טבעי. יש בה רעיונות אחרים. על כך ניתן ללמוד בספר נתיבות עולם למהר"ל מפראג בפרק א' מנתיב אהבת ה'. אולם אחרי כל המשלים אנו בודאי יודעים ובטוחים שהקב"ה הוא מקור כל הטוב שבעולם. גם כשהקב"ה עושה דין ומייסר אותנו זה נועד לטובתנו וזה לא סותר את מידת טובו של הקב"ה.
שאלה: צניעות - למה?: אני מדריך בבני עקיבא ולאחרונה החניכים שלי התחילו להיפגש ולעשות פעילויות שונות יחד עם השבט של הבנות. ניסיתי להסביר להם על האיסור, אבל לא הצלחתי לשים את האצבע על הנקודה המדויקת למה בדיוק אסור לדבר להתקרב לצחוק וכו עם נשים. (החניכים בכתה ז,אם זה רלוונטי). אולי הרב יוכל להסביר לי (הסבר שכלי) את הסיבות להתרחקות או אולי להפנות לאיזה ספר?
תשובה: יש ספר מאמרים טוב על ענין הצניעות. הספר נקרא כותנות אור. הרעיון המרכזי של הצניעות קשור לרעיון הקדושה. הקב"ה נותן לנו כוחות חיים. אנו מאמינים שיש דרך נכונה להשתמש בכל כוח שנותן לנו הקב"ה החכמה לדעת להשתמש בזמן במקום בכוונה ובדרך הנכונה בכל כוח שניתן לנו. לגבי כל הכוחות הם יכולים להתעלות ולהיות אנושיים יותר, קדושים יותר אם אנו יודעים מתי להתאפק ולא להשתמש בהם בצורה סתמית. ככל שאנו שומרים על הכוח ולא מוצאים אותו בצורה סתמית כך אנו זוכים שבזמן שנצטרך להשתמש בכוח זה הוא יתגלה בעוצמה ואיכותיות גדולות יותר. זהו הסוד שיש ביכולת להצניע כוחות. הקב"ה ברא את הכוח להמשך למין השני בכדי שיווצר קשר עמוק בין האיש והאישה. מכוח הקשר הזה יוכלו לבנות בית. כל שימוש בכוח המשיכה שהקב"ה יצר הוא בזבוז הכוח שלא במקום ושלא בזמן הנכון. בגיל הנעורים האיש צריך להשקיע את כל כוחותיו בפיתוח הכוחות האישיים שלו. רק לאחר שהאיש מפותח וכך גם האישה יביא המפגש של בני הזוג לעוצמה. כל עיסוק בקשר שהוא חלקי בין איש ואישה הוא שללי גם מצד שאין כאן שמירה על המתנה המופלאה של הכוח המשיכה בין המינים בצורה סתמית. וגם משום שזה מפריע ליכולת לכל מין להתפתח בצורה אופטימאלית ללא המתח שיש בקשר שיש במפגש בין מינים שונים. אם יש לך צורך בעוד הסברה אשמח להסביר. יתכן שכדאי לך להזמין תלמיד חכם לחניכים שלך שהוא יוכל להסביר להם את הנושא בצורה רחבה. אם מדובר על חניכים באזור ירושלים אולי אוכל לעזור לך לבוא לשוחח עם חניכך.
שאלה: ברכת כהנים- המשך ומקורות: ראיתי בהלכה שאסור לשהות בין נטילה לברכת הכהנים יותר מ12 שניות. (מובא בביאור הלכה על השו ע סימן קכח סעיף ו ד ה חוזרים בשם המגן אברהם והפרי מגדים. ובפסקי תשובות על המקום מבואר שמדובר בזמן משוער של בין 12 שניות ל35 בערך.) וישנו דין שצריך לעקור רגליים לפני רצה, (וזה מבואר בסעיף ח על הסימן לעיל במשנה ברורה). אם כן, הרי יוצא שהכהן ממתין על הדוכן במשך כל הזמן ברצה ומודים, וזה בדרך כלל קצת יותר מדקה וחצי, איך מקיימים את שתי ההלכות? יש לי סברה לומר, שמכיוון שישנו דין שבדיעבד מותר לעקור אפילו בסוף רצה אם הולך ישירות לכיוון הדוכן ונוטל ידיו שם (ליד הדוכן), (על פי המשנה ברורה בסעיף ח ס ק כ ז-כ ח) שאולי נוכל לומר שנתיר אף מלכתחילה לעקור לצורך נטילה כמובן בתנאי שהנטילה בדרך לדוכן ולא בכיוון ההפוך, על פי המקור לעיל רק בסוף רצה כדי לא לשהות יתר על המידה. האם יש לסברה זו מקום?
תשובה: הפסקי תשובות שואל גם הוא את שאלתך ומביא בשם ה"אשל אברהם" (בוטשאטש) שכוונת המגן אברהם היא שאין לשהות בין נטילת הידיים לבין ההליכה לדוכן, כלומר, יש ליטול את הידיים לפני רצה וללכת מיד ללא שהות לעמוד ליד הדוכן עד שהחזן אומר רצה.
שאלה: צנטרום סילבר: אני סובלת מאנמיה ומרמת המוגלובין נמוך, והרופא רשם לי להשתמש בויטמינים בשם "צנטרום סילבר" שאין עליהם הכשר והרבנות הראשית הוציאה הודעה שהם מכילים ג לטין מחיות טמאות.
תשובה: תרופה לחולה הזקוק לה שאין לה טעם ובולעים אותה מותרת.
שאלה: נעליים בבית הקברות: כשהגעתי לציון הרבי מחב"ד ראיתי שמורידים את הנעליים לפני שנכנסים (למי שלא הגיע בנעלי גומי) ובכן האם גם כשהולכים לבקר קברי ההורים יש לדאוג לפרט הזה או שזה לא משנה אם מגיעים לקברי ההורים בנעליים?
תשובה: אבל אסור בנעילת הסנדל ולכן לאחר הקבורה חולצים האבלים את נעליהם והולכים יחפים או בנעליים שאינם מעור. לאחר השבעה אין איסור לבוא לבית הקברות עם נעליים.
שאלה: הורדת כל המזוזות בבית: לפני שבועיים בת דודה שלי עברה תאונת דרכים והיא עכשיו שבועים בבית החולים במצב קשה מונשמת. ההורים שלי לקחו איזה רב מרחובות לבית החולים והוא עשה כל מיני דברים ואמר בסופו של דבר שמצבה יישתפר אבל מאותו יום מצבה רק הידרדר. ההורים שלי נתנו לרב הזה את כל המזוזות של הבית שלנו לבדיקה אפילו מזוזה בכניסה לא נשאר הם שאלו את הרב אם זה ר והוא אמר שזה ר שזה באחריותו. ועכשיו, אחרי ארבעה ימים בלי מזוזות בבית, אמא שלי לא הרגישה טוב והיא בבית חולים. מה צריך לעשות? מה זה הרב הזה שלוקח את כל המזוזות בבית של אנשים? אני לא מבינה.
תשובה: רב הוא פוסק הלכה ולא בודק מזוזות. בדיקת מזוזות אורכת כמה דקות ואפשר לעשותה במקום ואין צורך לבטל מצוה ימים רבים. יש שרלטנים המנצלים מצוקות להתעשרות. מזוזה היא מצוה חשובה אך יש עוד מצוות רבות ואף אחד לא יודע מה הגורם לבעיה, אולי אינטרנט לא חסום אולי שבת אולי לשון הרע וכו' וכו', מקובלנו שיש לושה דברים עקריים: תורה, תפילה, צדקה.
שאלה: שאלת רב בדבר מניעת הריון: רציתי לשאול בדבר שאלת רב למניעת הריון, הרי נושא זה אישי לזוג והוא יודע מה נכון לו בתקופות מסוימות. לכן מדוע יש לערב בנושא זה רב?
תשובה: יש שאלות רבות הקשורות למניעת הריון, ביטול מצות פרו ורבו, מצות לשבת יצרה, מצות לערב אל תנח ידיך, איסור הוצאת זרע לבטלה, איסור השחתת זרע, ספק גרימת הפלה ועוד. לכן יש מקום לברר שאלה זאת עם רב מוסמך. יש לציין שבהרבה מקרים הרב כן יתיר את זה וכמו כן יכוון את הזוג לדרך מניעה הטובה ביותר.
שאלה: מעשר כספים שאבד: רציתי להביא מעשר מהכנסותיי לישיבה. נתבקשתי על ידי ההנהלה אם אוכל לקנות בזה מכשיר mp3 שישמש אותם להקלטות. קניתי והמכשיר אבד. האם עלי להפריש את אותו הסכום שוב או שזה נחשב שכבר הפרשתי את אותו הסכום?
תשובה: אינני חושב שאת צריכה לשלם תמורתו, כיון שאת היית שומרת חינם ושומר חינם פטור מאונס. ומכל מקום את יצאת ידי חובת מעשר.
שאלה: השקעות בשבת בבורסה על ידי מחשב : אני משקיע בבורסות בחו"ל. האם מותר לתת הוראה מראש דרך האינטרנט ביום חול לקניה או מכירה של מניות בבורסות חו"ל כאשר הקניה או המכירה תעשה באופן אוטומטי על ידי המחשב בשבת?
תשובה: כן, כיון שזה נעשה באופו אוטומטי אין בעיה.
שאלה: שנת שמיטה : האם יהודי רשאי לקטוף למשל לימון מהעץ שגדל אצלו בגינה ושהוא לא עבד את האדמה שלו בשביל שהפירות יצמחו לו?
תשובה: יהודי יכול לקטוף כמות שבועית ולאכול את הלימונים לאחר שהשדה מופקרת כדין, ובלבד שישמור קדושת שביעית בלימונים. בברכת התורה והארץ הרב יהודה הלוי עמיחי
שאלה: אמירת פרקי הלל בכל יום: הרב כתב באחת מתשובותיו שמותר לומר את פרקי ההלל אפי ביום כיפור. הדבר אינו ברור לי כלל וכלל, מאחר ולמדנו בגמרא במסכת שבת (דף קיח עמוד ב), שהאומר את ההלל בכל יום הרי זה מחרף ומגדף. אשמח את הרב יבאר עניין זה.
תשובה: מה שנאמר בגמרא, זה אם אדם אומר כשירה. אבל אם אדם אומר פרקי תהילים, כשבח לקב"ה באופן כללי, אין בעיה לומר גם את פרקי התהילים של ההלל.
שאלה: הכשרת מחבת תעשיתי: במוסדנו מחבת תעשיתי בשרי, האם יש דרך להכשירו כדי להופכו לחלבי? (מדובר על מחבת של מוסד דתי) אם אי אפשר להכשירו, האם אפשר לאחר המתנה של מעת לעת לטגן עליו חביתות שיאכלו לאחר מכן בצלחת עם חלב?
תשובה: השאלה איך השתמשו בזה, בשמן או על יבש. אם השתמשו ביבש, מספיק ליבון קל, שישימו את המחבת על אש גבוהה ואם ישימו קש בצד השני זה ישרף, זה מספיק. חום כזה מכלה את כל הבלוע. ואם השתמשו עם שמן, צריך להגעיל את זה במים, כמו בפסח.
שאלה: הסכמת האב לשינוי שם משפחה: אני מעונין לשנות את שם משפחתי. (אני נשוי ובעל משפחה). האם עלי לבקש את הסכמתו של אבי לכך?
תשובה: מעיקר הדין אינך חייב להיועץ באביך אך מן הראוי שתעשה זאת.
שאלה: "חלום טוב חלום ": האם אני יכולה להגיד על כל חלום "חלום טוב חלום "?
תשובה: כן, ועדיף שתאמרי כך על כל חלום.
שאלה: מתי להניח תפילין: אני בן עשרים ועובד בעבודה מהשעה 07:30 ועוד 17:00. לפני זה בצבא ובבית ספר הייתי מניח תפילין כל בוקר עכשיו אני עייף בבקרים וקשה לי לקום מוקדם להניח תפילין. רציתי לדעת אם אני יכול להניח תפילין כשאני חוזר לבית בשעה 17:00 או שיש פתרון אחר כי מאוד קשה לי לקום מוקדם יותר בבוקר ואני מאוד רוצה להניח תפילין.
תשובה: תפילין היא מצווה חשובה ואשריך שאתה מתאמץ לקיים אותה. תפילין אפשר להניח עד שקיעת החמה והשעה שאתה חוזר בימים אלו היא אחרי שהשמש שקעה ולכן אין להניח אז תפילין. הכי טוב, שתשתדל ללכת לישון מוקדם יותר ותוכל לקום מוקדם וללכת להתפלל עם תפילין. אם אין באפשרותך אתה יכול לקחת את התפילין איתך לעבודה ולהניח באחת ההפסקות שיש לך או בתפילת מנחה.
שאלה: האם מותר להנות בחשש גזל?: קבלתי ממכר דפים ריקים להדפסה וזה היה מזמן. יתכן והדפים ניתנו לאותו מכר שלא כדין. מצד שני יתכן שהם ניתנו כדין. אינני יודע, ואני גם לא יכול לשאול ולברר את זה עכשיו. מה עלי לעשות עם הדפים האלה? האם אני יכול להנות מהם או לזרוק אותם או לתת אותם, ולמי?
תשובה: אפילו אם אתה יודע שמכרך לוקח לפעמים דפים שאינם שלו, מכיוון שיש ברשותו גם דפים השייכים לו, אינך צריך לחשוש שדפים אלו גזולים, ומותר לך להשתמש בהם (שו"ע חו"מ סימן שסט סעיף ג). הרב יאיר וסרטיל
שאלה: הכנסת עציץ נקוב לתוך הבית: אם אני רוצה להעביר עציץ נקוב שנמצא בגינה לתוך הבית, האם יש בעיה?
תשובה: העברה לבית אפשרית. בברכת התורה והארץ הרב יהודה הלוי עמיחי
שאלה: יום כיפור קטן: האם מותר להתחתן ביום כיפור קטן?
תשובה: מי שנושא אשה נמחלים לו כל עוונותיו ומסיבה זו יום החתונה נחשב לבני הזוג כיום כיפור קטן שנוהגים להתענות בו ולומר ווידוי. לגבי קביעת יום לחתונה יש כל מיני מנהגים החתונה אולם למעשה נוהגים להתחתן בכל הימים שאין בהם מניעה הלכתית, ולכן, מותר להתחתן ביום כיפור קטן.
שאלה: גזיזת ציפורניים בלילה: האם מותר לגזוז ציפורניים בלילות ובמוצאי שבת?
תשובה: מותר. הרב שמואל הולשטיין
שאלה: ספר לאחר קריאת שמע שעל המיטה: 1. האם ניתן לקרוא ספר אחרי קריאת שמע שעל המיטה או שצריך לומר אותו ממש לפני שהולכים לישון? כי אני נרדמת עם קריאת ספר ואם צריך לומר אחר כך קריאת שמע אני כבר עייפה. 2. האם אני יכולה לשמוע שירים אחרי קריאת שמע?
תשובה: אפשר. בברכת "הנה לא ינום שומר ישראל", הרב שמואל הולשטיין
שאלה: האם צמח מרגיש סבל? : אם שמים אבן על הדשא שמועכת אותו וחונקת אותו הרי לאט לאט הוא מתחיל לאבד צבע ולבסוף נותר רק החול. האם הצמח מרגיש סבל מסויים? בעיקר חשוב לי לדעת על הדשא.
תשובה: היחס בין האדם והצומח הוא שהכל מותר ולא אסרה תורה אלא השחתת העץ, שזהו פגם במדות האדם המשחית, אבל בתורה ובח לא שמענו על סבל של הצומח. בברכת התורה והארץ הרב יהודה הלוי עמיחי
שאלה: מכירה במגרש כדורגל ביום שבת: אני עובד במזנון בחיפה באצטדיון בקרית אליעזר במשחקים של מכבי חיפה. עכשיו אני, בעזרת השם, רוצה לעשות גיור. (כבר כמעט התחלתי אני רק מחכה לאישור) אבל יש לי בעיה עם השבת. העבודה שלי מתחילה רוב הפעמים ביום שבת בשעה 5. מה אני יכול לעשות בלי לעזוב את העבודה? האם אני יכול לעבוד שמה בכלל? (שמעתי שאסור לקנות מחנות שמחללת שבת,אבל אני לא קונה אני מוכר). אני יכול להגיע בשעה 7 לאיצטדיון ואז כששבת תצא אני אמכור. זה אפשרי או שזה עדיין חילול שבת?
תשובה: ברוך בואך לעם ישראל. השבת היא מהמצוות החשובות ביותר בתורה. מחלל שבת נחשב כעובד עבודה זרה כי הוא לא מאמין שיש בורא וממילא גם לא מצוה ולא מנהיג לעולם. במוצאי שבת שעתיים אחרי יציאת השבת יש להניח שרוב האוהדים באו אחרי צאת השבת ולא חיללו שבת אתה יכול למכור להם. השעה 7.00 היא רק עכשיו כשעתיים אחרי יציאת השבת בעוד כמה שבועות השבת תצא מאוחר יותר. ה' יעזור לך לעמוד בניסיון ולמצוא פרנסה כשרה
שאלה: השכמה כארי בבוקר: אני יודע שאדם צריך "להתגבר כארי לעבודת הבורא" וצריך לקום מיד כשקמים לעבודת ה. אני מאוד רציני בתפילה במיוחד בלהגיע בזמן לתפילה, אך יש לי בעיה: אני תמיד קם לפחות חמש עשרה דקות לפני שאני יוצא מהמיטה (ועדיין מגיע לתפילה בזמן) ואם אני קם מייד אז בדרך כלל אני עייף רוב היום כולל בתפילה (ובתפילה אני כמעט תמיד ער אפילו אם ישנתי רק שלוש שעות שינה). האם אני צריך לקום מייד ולהסתכן בסיכויים שהתפילה שלי לא תהיה עד כדי כך עם כוונה או להשאר עם מנהגי ולקום יותר מוקדם אך להשאר במיטה (וכמובן עדיין להגיע לתפילה בזמן)?
תשובה: אם זה האופי שלך תמשיך בו. תנסה כשאתה במיטה במשך חמש עשרה דקות לחשוב על מודה אני או על התפלה שאתה עומד להתפלל כגון על ברכות השחר וכד'. עשה חיל.
שאלה: כתיבת רבנים בעלוני שבת: בהמשך לשאלה ששאלתי את הרב, איך הרבנים כותבים בעלוני שבת אשר יש בהם שטרי הדיוטות? (הרב ענה לי את התשובה הבאה: "ואם הרבנים לא יכתבו יהיו פחות פרסומות ופחות דרשות של דופי? ע"כ") לא זכיתי להבין את תשובות הרב, ולימדנו הרמב"ם לתלמידים קצרי דעת כמותי, שלא יאמרו לרבם שהבינו אע"פ שלא הבינו אלא יחזרו וישאלו אפילו כמה פעמים, כי תורה היא וללמוד אנו צריכים אלא הרב יסביר להם את עומק ההלכה (רמב"ם הלכות ת"ת ד,ד). אני מבין שהסיבה שהרב כותב בעלוני שבת אע"פ שאסור לקרוא בהם, והם מכשילים את הציבור היא שאם כבוד הרב לא יכתוב שם אז המצב רק יחריף. ויש להבין, לכאורה לפי גישה זו אם יהיה מכרז להפעלת קניון בשבת, טוב יהיה שאחד מגדולי הדור יתמודד במכרז ובעז"ה יזכה, וודאי שיוכל להפעיל את הקניון בצורה הלכתית טובה יותר מאשר איש עסקים חילוני, ובכך למעט באיסורי שבת שיעברו ציבור הקונים בקניון בשבת. ויהיו בקניון שיעורי תורה (אך על איסור קניה בשבת לא ידבר מאומה). ועוד יש לשאול, הלוא ודאי הוא שאם ח"ו היו תמונות של נשים פרוצות בעלון הרבנים היו לפחות נמנעים מלכתוב שם אם לא היו מקימים קול זעקה ומאי שנא מנידון דידן? חשבתי בעניותי על פתרון אחר, והוא שכל הרבנים הגדולים שכותבים בעלונים - כדי למעט בנזק שיש בעלון, יפסיקו לכתוב בעלונים ויפרסמו גילוי דעתם, דעת תורה, שאסור לקרוא בעלונים אלו. בעקבות כך, ודאי שכל יהודי שחש לדברי חכמים ימנע עצמו ובני ביתו מקריאת עלונים אלו, וכמו כן הגבאים היר"ש יגנזו את העלונים. ואין לחוש למי שאינו חש לדברי חכמים וימשיך לקרוא את העלוני שבת (אע"פ שאולי מצבם ידרדר) ובגללו להחטיא את עם ישראל הקדוש. לכבוד הרה"ג, ואבקשו שלא יכעס עליי ועל קוצר דעתי. כמו כן, אם כבוד הרב סובר שאיני רואה את המציאות נכוחה, אשמח אם יוכל להדגים ולהוכיח את נחיצות עלוני השבת והתועלת שבהם.
תשובה: אתה מתמקד בנושא שטרי הדיוטות שאינו חמור כל כך כי אדם יוכל לקרוא מודעות אלו ביום חול ולא רק בשבת וכל העתונות גם הדתית על גווניה מלאה מודעות כאלו ורבנים מפרסמים שם מאמרים. אני הצגתי בעיה חמורה יותר והיא תוכן המודעות (כגון הפלגה באוניית פאר לאיים הקריביים לחוג שם חג והכל הוא ל"מהדרין".), ותוכן המאמרים בחלק מהעלונים המכיל דרשות של דופי המערערים את עקרי האמונה.
שאלה: ברכה עם סיגריה ביד: 1.האם אפשר לברך עם סיגריה ביד, והאם אפשר לקרוא דברים שקשורים לתורה עם סיגריה? 2.האם אפשר לנשק מזוזה עם סיגריה ביד?
תשובה: הרבה פוסקים אוסרים לעשן סיגריה משום "ונשמרתם מאוד לנפשותיכם", אולם מצד קריאת דברים שבקדושה ונישוק המזוזה אין בכך בעיה. הרב יאיר וסרטיל
שאלה: כיסוי ראש לרווקה : האם אישה רווקה שהרתה, חייבת בכיסוי ראש, אם כן, האם לפני הלידה או אחריה?
תשובה: בפוסקים (שבות יעקב ועוד) מובא מנהג ישראל, שאשה שהרתה גם ללא נשואין מכסה את ראשה.
שאלה: טלית בשחרית של שבת: למה שמים טלית בשחרית של שבת, והאם ילד מתחת לגיל 13 מחויב לשים טלית בשחרית של שבת?
תשובה: ישנה תקנה שיש לאדם להתעטף בטלית בתפילת שחרית, לכן בשבת מתעטפים (למרות שלא מניחים תפילין). לגבי גיל העטיפה - זה תלוי במנהגים השונים, לדעת רוב האשכנזים לא מתעטפים בטלית לפני החתונה, ולדעת רוב הספרדים מבר המצוה. לגבי קטן מבר מצוה תלוי גם במנהגים השונים לכן כדאי לך לברר אצל אביך סבך כיצד אתם נוהגים בזה. הרב שמואל הולשטיין
שאלה: שכר לימוד בשביתה: בתי לומדת באולפנה ומאז תחילת השביתה מערכת השעות שלה הינה כחצי ממערכת השעות הרגילה. בנוסף לכך אין היא מקבלת ארוחת צהרים מאחר והלימודים מסתיימים ב- 12 בצהריים. אנו משלמים מדי חודש כ- 1,000 ש"ח עבור ארוחות ותוספת שעות לימוד אשר אינם כלולים בתקציב משרד החינוך. האם ראוי למוסד חינוכי-תורני להמשיך לגבות ת עבור שעות לימוד וארוחות אשר אינם מסופקים כעת על ידי המוסד?
תשובה: זה משונה מאוד שגובים כסף ולא נותנים תמורה. אם העובדות כפי שאתה מציין, וודאי שזה עוול ואסור. צריך לבדוק את טענות המוסד.
שאלה: העסקת עובד זר לקשיש: כידוע לי חל איסור בישול עכו"ם. אך ברצוני לדעת העם העסקת עובד זה לקשיש והכנת האוכל ע"י העובד מותר?
תשובה: כן, היות וזה לצורך חולה חכמים התירו ולא אסרו.
שאלה: מה אומרים בעת שמנשקים את המזוזה: מה אומרים כאשר מנשקים את המזוזה, והאם אומרים את זה רק שיוצאים מהבית או בכל פתח שנכנסים או יוצאים?
תשובה: הרמ"א (יורה דעה סימן רפה סעיף ב) אומר שהיוצא מביתו יניח את ידו על המזוזה ויאמר: ה' ישמר צאתי ובואי מעתה ועד עולם. וכשנכנס רק מניח את ידו.
שאלה: מסייע ביד עוברי עבירה?: לפני שבוע אמא שלי (שלא שומרת שבת, השם יחזירנה בתשובה שלמה) ביקשה ממני ביום שישי להביא לה כסף כי היא רוצה להשתמש בו ביום שבת, האם מותר היה לי להביא לה או שאסור לי?
תשובה: כיון שזה לא מפורש שלוקחת את הכסף לצורך שימוש בשבת, ואפשר לתלות שצריכה לצורך אחר, יהיה מותר. אם אמרה במפורש, יהיה אסור (מדין מסייע לדבר עבירה).
שאלה: חינוך מיני לילדים: אני מחנך כיתה ו בדרום הארץ. ידוע לי כי כל ילדי כיתתי מחוברים לתקשורת ההמונים בדרך כזו או אחרת וחשופים לכל הפריצות הקיימת בערוצים אלה. לאור זאת אני נוקט במס גישות- המרכזית שבהן היא דיבור עם הורי הילדים בנושא דרך אנשי המקצוע כאשר עיקר הדגש הוא על האינטרנט וסיכוניו. שאלתי היא לגבי דיבור עם כלל הילדים בכיתה- איך נכון לדבר עימם בנושאים אלה של צניעות בנים ובנות? מה לומר להם ואיך לפתוח את נושא הוצאה לבטלה? כמי שהיה באקלים דומה לאקלים בו נמצאים הילדים ידוע לי כי זה הוא הגיל בו מתחילות הנפילות- מאוד מאוד הייתי רוצה לעזור להם ולמנוע מהם את הסבל שחוויתי אני. חיפשתי רבות ולא מצאתי תשובה מקיפה לשאלות אלה, אודה לרב על תשובתו.
תשובה: הדבר העיקרי שעליך לעשות הוא, להציב מטרה להשפיע על ההורים שיעברו לאינטרנט רימון בדרגת חסימה שתמנע מהילדים האפשרות לגלוש לאתרים לא ראויים. מהלך כזה נעשה כבר בכמה מקומות וצריך שהוא יתפשט לכל הציבור הדתי. הדבר השני שצריך לעשות הוא, למלא את הלבבות באידיאלים ותכנים חיוביים ולהיות עסוקים בהם ושלא ישאר זמן לדברים אחרים. כדברי הרמב"ם שאיו מחשבת העריות מתגברת אלא בלב הפנוי מן החכמה. בלי שני הדברים הללו האחד סור מרע והשני עשה טוב לא ניתן למנוע את הנפילות. ובשיחות בכיתה צריך לדבר על הנושאים האלה בצורה כללית. כאשר מגיעים לפרשה בתורה שדנה בזה להסביר שמי שנכשל בזה צריך ללמוד איך להתגבר ולא ליפול וכמה שכרו של המתגבר גדול. אבל לא להפחיד בעונשים שיש על זה. כי זה לא עוזר.
שאלה: גידול דגי נוי: האם זה מוסרי לגדל דגי נוי באקווריום ביתי? השאלה היא בפרט בהתחשב בעובדה שדגי נוי לא תמיד מחזיקים מעמד בחיים לאורך זמן בתוך אקווריום טיפוסי ובעיקר אצל מגדלים חובבים. (אנא התייחס בתשובתך לדגי נוי ולא לבעלי חיים אחרים).
תשובה: אם זה לצורך האדם, אני חושב שיהיה מותר.
שאלה: תפלה על עצירת גשמים: בתפלת מנחה בכותל ביום של העצרת הרב אמר את התפלה על עצירת גשמים בחזרת הש"ץ. האם יש לכל אחד לומר את התפלה בשמונה עשרה (לא שמעתי שהרבנים אמרו שיש כבר לאומרה) או אולי הרב אמר את זה מפני סיבה מיוחדת בגלל האסיפה?
תשובה: כן, וודאי שיש לאומרה. אולי יש איזורים שכבר ירדו מספיק, אבל באיזורים שלא ירדו (כפי שבשנים רגילות יורד), וודאי שיש לאומרה.
שאלה: לימוד קבלה לנשים: שאלתי היא לגבי לימוד קבלה לנשים. אני כשנה בתהליך של תשובה וחשה רעב רוחני גדול להעמיק וללמוד את פנימיות התורה. אני חשה שדברים מתבהרים לי, שהסקרנות הולכת וגדלה ושאני משתנה ומתפתחת מבחינה רוחנית ועבודת המידות. לפני כחצי שנה למדתי מספר פרקים בתניא מחבר חוזר בתשובה וחשתי שזה מקומי. לימוד הפנימיות. כיום אני ניצבת בקושי גדול. אני מתקשה להשלים עם העובדה, שאין מושג ביהדות "תלמידה חכמה" או "נערת ישיבה" או "פוסקת הלכות". וכן שהקבלה אינה מומלצת ללימוד על ידי נשים. כששאלתי לא קיבלתי הסבר מניח את הדעת. רק שהכלי אינו מתאים,והאישה עלולה לאבד עצמה לדעת. האם תוכל לפרט מדוע האיסור הזה קיים, האם יכולות להיות נשים שכן מסוגלות לכך הרי היו נשים נביאות? כלי לאור ניתן הרי לפתח.
תשובה: לימוד קבלה הוא לימוד התוכן הנשמתי של התורה. וראוי ללמוד קבלה לאחר שאדם בנה את אישיותו ותיקן את מדותיו והתמלא בידיעת התורה הגלויה התלמוד והפוסקים. ואז הזמן לעסוק גם בילמוד הקבלה. כך ההדרכה לאנשים. וכן לנשים ומי שמקדים את המאוחר מבין את הדברים בצורה מוטעה אי אפשר לבנות את הקומה העשירית לפני הקומות שתחתיה. לאשה יש תכונות שונות מאיש בדרך כלל. הרגש אצלה יותר חזק ויש לזה גם מעלה. נשים מתעסקות בבגדים ובטיפוח היופי ומקדישות לזה הרבה מחשבה והרבה זמן ויש לזה גם מעלה. אך זה גם יכול להשפיע על הלימוד שהן תראנה את הרעיונות באופן אחר. על כן יש צורך בהכנה רחבה ויסודית כדי לעסוק בחלקי התורה העמוקים. אבל כשם שהיו נשים גדולות בדורות קדומים כן בודאי יש היום נשים גדולות והיום יש נשים רבות שראויות להיות תלמידות חכמות. את ספר התניא אפשר ללמוד באופנים שונים אפשר ללמוד בלי להתרחב למושגים הקבליים ורק לעסוק בהדרכה המוסרית המדותית וזה לא נקרא לימוד קבלה. אלא לימוד אמונה ויראת ד' ואהבתו. ובזה נשים מחויבות כמו אנשים.
שאלה: פרסומי ניסא בטלפון: האם אפשר להדליק נרות חנוכה עם ברכה כאשר אתה לבד בבית ויש משהו שמאזין לברכה בטלפון ומסתכל על החנוכיה שלו או שמדליק את החנוכיה שלו יחד איתך?
תשובה: היות שמדליק בזמן שאנשים עדיין מסתובבים ברחובות, אפילו אם הוא לבד, מדליק. אם זה בשעת לילה מאוחרת, ידליק בלי ברכה.
שאלה: מה מתפללים בברכות השחר : מה אומרים בברכות השחר, מה התפילות הכלולות בהם?
תשובה: ברכות השחר הם ברכות בהם אנו מודים לה' על החיים והעולם שנתן לנו. ברכות אלו כתובות בכל סידור בדפים הראשונים שלו. אדם המתעורר בבוקר מיד אומר "מודה אני", שמתחיל את היום שלו בהודאה לה' על החיים שנתן לו. ולאחר נטילת ידיים ממשיכים את סדר הברכות הכתובות בסידור עד לאחר ה"יהי רצון"שמחובר לברכת "המעביר שינה מעיני".
שאלה: הצגה בעזרא בשנת אבל: אם אני נמצאת בשנת אבל של אמא שלי, האם אני יכולה ללכת להצגה של הבן שלי בעזרא? מותר ללכת לארוחה חגיגית שהוזמתי מהעבודה?
תשובה: זה בעיה, אלא אם כן זה ילד קטן שאם לא תהיי, זה יפגע בחינוכו. גם מהארוחה החגיגית תימנעי משום כבוד אימך.
שאלה: לבישת ציצית במקלחת: רציתי לדעת האם יש בעיה ללבוש ציצית במקלחת?
תשובה: אין בעיה, כפי שמותר להכנס לשירותים עם ציצית. הרב שמואל הולשטיין
שאלה: קניית דיסק מחברי כת "אימן": האם מותר לקנות דיסק של מוזיקה שחברי הלהקה הם חברים בכת שחיה בארץ? אני מתכוון ללהקת "ירוק עד", שהם חברים בכת ה"אימן" ששוכנת בגליל, עד כמה שידוע לי אין מסרים במוזיקה שלהם אבל כאשר אני קונה דיסק אני מביא להם כסף בעקיפין. אני לא יודע אם הם מוגדרים כעובדי עבודה זרה. חשוב לי לציין שהדיסק הוא מוזיקה בלבד ולא קשור לכת (חוץ מזה שחברה הלהקה הם חברים בכת).
תשובה: לכאורה נראה שלא ראוי, אך אינני יכול לומר בוודאות כי המציאות לא ברורה.
שאלה: השפעה רעה או להשפיע לטובה: אני נמצא בישיבה ממש גרועה מבחינת אווירה (גם מבחינת הלימוד כאשר יש לי שאיפות גדולות מאוד- להיות דיין), ונראה לי שאני יכול להשפיע, אבל אני רוצה לעבור למקום יותר תורני (תרתי משמע), "דרכי נעם פתח תקווה", שאחי נמצא שם ואומר שזה ישיבה מצויינת מבחינה תורנית (שוב תרתי משמע), מה הרב מציע?
תשובה: אני מציע לך לעבור לישיבה יותר תורנית לגדול בתורה. ואחר כך כאשר תהיה מלא בתורה תשפיע על אחרים. אך עלי לומר שעצה נכונה יוכל לתת לך רק רב שמכיר אותך היטב ויודע מה טוב בשבילך.
שאלה: מהי מהות האדם?: לרב, כבר עברתי את גיל הילדות, ועולות בי שאלות נוקבות ומהותיות בכל הנוגע למהותנו בעולם ומהות הדת, שכן אינני חפץ לחיות את חיי מכוח ההרגל לבדו. והשאלות: 1) מהי מהותנו בעולם הזה? זאת אומרת, לשם מה ברא ה את האדם, ואת הכדור העגול הזה? 2) איך התורה היא היא המביאה את האדם דווקא להמטרה הנ"ל ולא זולתה? 3) לשם איזו מטרה עלי לכוון שאני לומד תורה?
תשובה: השאלות שאתה שואל הם שאלות גדולות, שלא אוכל לענות עליהם במספר שורות. כל החיים אנו הולכים ומבררים לעצמנו יותר ויותר מה תפקידנו בעולמנו. כמו שאין לנו השגה שלמה בבורא יתברך שהרי הוא אור אין סוף כך אין לנו השגה שלמה בנשמה, שאנו מאמינים, נמצאת בכל יהודי. מהותנו בעולם הזה לגלות את הצדדים הכי גדולים שבנו. הקב"ה רוצה להטיב לנו. הטובה תוכל להתגלות בעולמות שהם מעבר לעולם הזה. אולם העולם הזה הוא הדרך להגיע אל הטוב שצפון לנו לעתיד לבוא. הקב"ה נטע בכל אחד כוח רוחני גדול נשמה מן העליונים. היעד שלנו בעולם הזה לתת מקום לגילו הצד הרוחני שבנו. ככל שאנו נבחר בטוב ונצליח לפנות מקום לנשמה האלוקית שבנו אנו נזכה לטובה גדולה יותר. התורה ניתה לנו על ידי ה' וגם היא כולה אור של הטוב. התורה היא מאירה לנו את החיים באור של הטוב הגדול העליון. אנו בעולם הזה מוגבלים בראית הטוב. הקב"ה עשה עימנו חסד ונתן לנו את התורה. התורה היא העיצות לאפשר לנשמה האלוקית שבנו להתגלות בעולם הזה. כשאנו לומדים תורה אנו צריכים להרגיש שזה המזון לנשמה שלנו. אנו לומדים תורה משום שזה האור הכי טוב שאנו יכולים להגיע אליו. ככל שאנו לומדים תורה יותר אנו זוכים לעוד אור, לעוד התדבקות בה'. התורה היא הלבוש של הקב"ה וכשאנו לומדים תורה אנו כביכול מחבקים את הקב"ה. הרעיונות נכתבו בצורה קצרה. אם יש צורך בהרחבות אשמח לעשות זאת או בכתב או בעל פה.